পুলিশ কি রাখি পরায়? তির্যক দৃষ্টিতে দেখলে, পুলিশ একটা জিনিসই পরায়, তার নাম ‘হাতকড়া’। কিন্তু এবছর রাখি পূর্ণিমায় সম্পূর্ণ অন্য গল্প গুরুগ্রামে। 
এক সর্বভারতীয় সংবাদমাধ্যমের খবরে প্রকাশ, গুরুগ্রামের মহিলা পুলিশ অফিসাররা জানিয়েছেন, তাঁরা আসন্ন রক্ষা বন্ধনের দিনটিতে সক্রিয় থাকতে চান। রোড সেফটি অফিসারদের সঙ্গে মহিলা পুলিশরা রাখি নিয়ে অপেক্ষা করবেন প্রতিটি ট্রাফিক সিগন্যালে এবং শহরগুলির সংবেদনশীল ট্রাফিক এলাকাগুলিতে। যাঁরা ট্রাফিক আইন ভঙ্গ করবেন, তাঁদের হাতে রাখি পরিয়ে দেবেন তাঁরা।
রাখি পরানোর সঙ্গে সঙ্গে আইন ভঙ্গকারীদের তাঁরা সচেতন করবেন ট্রাফিক আইন সম্পর্কে। এই অনুষ্ঠানকে তাঁরা বলছেন ‘সুরক্ষা বন্ধন’। মহিলা পুলিশদের সঙ্গে এই উদ্যোগে সামিল হয়েছেন রোড সেফটি অর্গানাইজেশন-এর সদস্যরাও। এটি একটি স্বেচ্ছাসেবী সংস্থা।

এই বিষয়ে অন্যান্য খবর

এবার শনি-রবি ‘জোড়া’ রাখি পূর্ণিমা, কোন দিনে পুণ্য জেনে তবেই মানুন তিথি


পুলিশের এই অভিনব উদ্যোগ এবারের রাখির দিনটিকে স্মরণীয় করে রাখবে বলেই মনে কছেন গুরুগ্রামের বাসিন্দারা। সেদিক থেকে দেখলে, পুলিশের কাজই আরক্ষা প্রধান। কাজেই রক্ষা বন্ধন হয়ে উঠতেই পারে তাঁদের নিজস্ব অনুষ্ঠান।